Diari Oficial de la Generalitat Valenciana


Sumari del DOGV 7798, del 06-06-2016 (2016/4089)

Extracte de la Resolució de 30 de maig de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions destinades a entitats locals de la Comunitat Valenciana per al finançament de despeses corrents de les Agències de Mediació per a la Integració i la Convivència Social (AMICS) de les quals són titulars.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7798

Data del DOGV
:   06-06-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/4089


Data del document
:   30-05-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 30 de maig de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions destinades a entitats locals de la Comunitat Valenciana per al finançament de despeses corrents de les Agències de Mediació per a la Integració i la Convivència Social (AMICS) de les quals són titulars. [2016/4089]  
BDNS (Identif.): 307689.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris  
Entitats locals de la Comunitat Valenciana que complisquen els requisits següents:  
a) Haver constituït una Agència AMICS o estar en tramitació de constitució, existint constància de l'inici del funcionament per a l'exercici de la corresponent convocatòria.  
b) Disposar d'un Pla d'Integració Social de les Persones Immigrants, vigent en l'àmbit territorial corresponent a la data de finalització de presentació de sol·licituds.  
  
Segon. Objecte  
L'objecte d'aquestes ajudes és contribuir al finançament de les despeses corrents derivades del sosteniment, per part de les entitats locals titulars, de les Agències de Mediació per a la Integració i Convivència Social (AMICS).  
  
Tercer. Bases reguladores  
Ordre 5/2016, de 9 de març, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de subvencions destinades a entitats locals de la Comunitat Valenciana per al finançament de despeses corrents de les Agències de Mediació per a la Integració i la Convivència Social (AMICS), de les quals són titulars (DOCV 7743, 17.03.2016).  
  
Quart. Import  
Les subvencions concedides en virtut d'aquesta convocatòria, estan dotades amb un import global de 925.100 euros, amb càrrec a la línia de subvenció S7677 del programa 313.50, Inclusió Social.  
  
Cinquè. Termini de presentació de sol·licituds  
El termini per a la presentació de les sol·licituds serà d'un mes a comptar de l'endemà de la publicació de la present resolució de convocatòria en extracte en el Diari Oficial de la Comunitat Valenciana.  
  
  
Sisè. Altres dades  
1. Sol·licituds: les entitats interessades hauran de presentar una instància de sol·licitud degudament omplida, per mitjà del model que figura en l'annex I d'aquesta resolució, que anirà dirigida la Direcció General d'Inclusió Social de la Vicepresidència i Conselleria d'Igualtat i Polítiques Inclusives. Aquest model de sol·licitud està a disposició dels interessats en el Portal de la Generalitat, www.gva.es, accedint als apartats «Guia Prop»-«Tràmits i Serveis». A més de l'annex I, haurà d'omplir-se l'annex II relatiu a la fitxa tècnica per al projecte presentat.  
  
2. Documentació a presentar amb la sol·licitud: la prevista en el resolc cinquè de la resolució de convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en el resolc sisè de la resolució de convocatòria.  
4. Règim de pagaments: el pagament de les subvencions es realitzarà en els termes fixats en el resolc vuitè de la resolució de convocatòria, amb la justificació prèvia per l'entitat beneficiària de la realització del projecte.  
  
València, 30 de maig de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.